section_heading: Povijest
paragraph_text: mini|lijevo|275px|<center>Tlocrt muzeja Muzej povijesti umjetnosti je izgrađen kako bi udomio dragocjenu habsburšku kolekciju umjetnina, ali i kako bi ona bila dostupna javnosti. Otvorio ga je 1891. godine, iste godine kad i Prirodoslovno-povijesni muzej u Beču (Naturhistorisches Museum), Austro-Ugarski car Franjo Josip I. Oba ova muzeja imaju identične vanjštine i gledaju jedan u drugi preko trga Marije Terezije (Maria-Theresien-Platz). Oba su također izgrađena od 1872. – 91. godine prema planovima arhitekata Gottfrieda Sempera i Karla Freiherra von Hasenauera. Semper je želio obnoviti ideju rimskog foruma s dvije simetrične neobarokne muzejske palače preko puta carske palače Hofburg i velikog pristupnog trga Heldenplatz. Između palača smjestio je veliki trg-park Marije Terezije s velikim spomenikom carice u središtu.